b"\n_START_ARTICLE_\nBaarimestarin v\xc3\xa4lineet\n_START_PARAGRAPH_\nBaarimestarin v\xc3\xa4lineet ovat v\xc3\xa4lineit\xc3\xa4, joita tarvitaan drinkkien valmistukseen. V\xc3\xa4lineet voidaan luokitella karkeasti kolmeen p\xc3\xa4\xc3\xa4ryhm\xc3\xa4\xc3\xa4n jotka ovat: shakerit, j\xc3\xa4\xc3\xa4astiat sek\xc3\xa4 tarvikkeet.\n_START_SECTION_\nShakerit\n_START_PARAGRAPH_\nShakeria (tunnetaan my\xc3\xb6s nimell\xc3\xa4 ravistin) k\xc3\xa4ytet\xc3\xa4\xc3\xa4n silloin kun tarvitaan sekoittaa ainesosia jotka eiv\xc3\xa4t normaalisti sekoittuisi hyvin kesken\xc3\xa4\xc3\xa4n (esimerkiksi kerma, sokeri, siirapit ja jotkin hedelm\xc3\xa4mehuista).\n_START_SECTION_\nShaker\n_START_PARAGRAPH_\nShaker on yleens\xc3\xa4 ter\xc3\xa4ksest\xc3\xa4 tai alumiinista valmistettu kaksi- (eli ranskalainen) tai kolmiosainen astia, jossa j\xc3\xa4\xc3\xa4palat sijoitetaan pohjalle, pikariin itse juoma ja ravistellaan. Kaksiosaista shakeria k\xc3\xa4ytett\xc3\xa4ess\xc3\xa4 juoma siivil\xc3\xb6id\xc3\xa4\xc3\xa4n lasiin valmistuksen j\xc3\xa4lkeen, kun taas kolmiosaiseen shakeriin kuuluu itsess\xc3\xa4\xc3\xa4n siivil\xc3\xa4 jolloin erillist\xc3\xa4 siivil\xc3\xb6inti\xc3\xa4 ei tarvita._NEWLINE_Tilavuudeltaan shakerit ovat yleens\xc3\xa4 0,5 L ja 0,7 L v\xc3\xa4lill\xc3\xa4.\n_START_SECTION_\nBoston shaker\n_START_PARAGRAPH_\nBaarimestareiden suosima Boston shaker koostuu lasista ja pikarista materiaalin ollessa yleens\xc3\xa4 ter\xc3\xa4st\xc3\xa4. Boston shakerissa j\xc3\xa4\xc3\xa4t sijoitetaan pikariin, sekoitettavat ainesosat lasiin ja ravistetaan. Ravistuksen j\xc3\xa4lkeen juoma siivil\xc3\xb6id\xc3\xa4\xc3\xa4n tarjoiluastiaan aivan kuten kaksiosaisen shakerinkin tapauksessa._NEWLINE_Tilavuudeltaan Boston shakerit ovat 0,5 L.\n_START_SECTION_\nBlender\n_START_PARAGRAPH_\nBlenderi\xc3\xa4 (eli s\xc3\xa4hk\xc3\xb6k\xc3\xa4ytt\xc3\xb6ist\xc3\xa4 shakeria) k\xc3\xa4ytet\xc3\xa4\xc3\xa4n kun juomassa k\xc3\xa4ytet\xc3\xa4\xc3\xa4n esimerkiksi tuoreita hedelmi\xc3\xa4 tai marjoja. Blenderiss\xc3\xa4 on s\xc3\xa4hk\xc3\xb6k\xc3\xa4ytt\xc3\xb6inen moottori johon liitet\xc3\xa4\xc3\xa4n yleens\xc3\xa4 muovinen sekoitusastia. Sekoitusastian pohjalle kaadetaan sekoituksen vaativat ainesosat ja k\xc3\xa4ytet\xc3\xa4\xc3\xa4n moottoria muutamien sekuntien ajan._NEWLINE_Tilavuudeltaan blenderit ovat yleens\xc3\xa4 0,5 L.\n_START_SECTION_\nJ\xc3\xa4\xc3\xa4astiat\n_START_PARAGRAPH_\nJ\xc3\xa4\xc3\xa4astioita ja -tarvikkeita k\xc3\xa4ytet\xc3\xa4\xc3\xa4n j\xc3\xa4\xc3\xa4n s\xc3\xa4il\xc3\xb6miseen, valmistamiseen ja murskaamiseen.\n_START_SECTION_\nJ\xc3\xa4\xc3\xa4astia\n_START_PARAGRAPH_\nJ\xc3\xa4\xc3\xa4astia on tarkoitettu j\xc3\xa4\xc3\xa4palojen tai j\xc3\xa4\xc3\xa4murskan s\xc3\xa4ilytt\xc3\xa4miseen. Astia valmistetaan joko metallista tai lasista, ja yleens\xc3\xa4 astiassa olevien j\xc3\xa4iden sulamista on hidastettu esimerkiksi korkilla.\n_START_SECTION_\nJ\xc3\xa4\xc3\xa4hdytin\n_START_PARAGRAPH_\nJ\xc3\xa4\xc3\xa4hdytin on j\xc3\xa4\xc3\xa4astia jonka p\xc3\xa4\xc3\xa4lle asetetaan lasikehikko, valmistusmateriaalin ollessa l\xc3\xa4hestulkoon poikkeuksetta metalli. Yleens\xc3\xa4 lasit j\xc3\xa4\xc3\xa4hdytet\xc3\xa4\xc3\xa4n pakastimessa, mutta j\xc3\xa4\xc3\xa4hdytin mahdollistaa lasien j\xc3\xa4\xc3\xa4hdytt\xc3\xa4misen my\xc3\xb6s tiloissa joissa pakastinta ei ole.\n_START_SECTION_\nJ\xc3\xa4\xc3\xa4murskain\n_START_PARAGRAPH_\nHyvin monet juomat tarvitsevat j\xc3\xa4\xc3\xa4murskaa. J\xc3\xa4\xc3\xa4murskain murskaa j\xc3\xa4it\xc3\xa4 yleens\xc3\xa4 k\xc3\xa4sik\xc3\xa4ytt\xc3\xb6isesti kammen avulla. Joskus j\xc3\xa4\xc3\xa4murskaimen murskausastiaa voi k\xc3\xa4ytt\xc3\xa4\xc3\xa4 my\xc3\xb6s j\xc3\xa4\xc3\xa4astiana. J\xc3\xa4\xc3\xa4murskain voidaan valmistaa metallista tai muovista.\n_START_SECTION_\nJ\xc3\xa4\xc3\xa4palapussit ja -muotit\n_START_PARAGRAPH_\nSilikonista tai muusta hyvin kylm\xc3\xa4\xc3\xa4 kest\xc3\xa4v\xc3\xa4st\xc3\xa4 materiaalista valmistettu astia tai pussi joka muotoilee veden sopivan muotoisiksi j\xc3\xa4\xc3\xa4paloiksi pakastimessa.\n_START_SECTION_\nJ\xc3\xa4\xc3\xa4kauha ja j\xc3\xa4\xc3\xa4palapihdit\n_START_PARAGRAPH_\nYleens\xc3\xa4 metallista valmistettu, j\xc3\xa4iden ottamiseen tarkoitettu tarvike. Pihtej\xc3\xa4 k\xc3\xa4ytet\xc3\xa4\xc3\xa4n yleens\xc3\xa4 kun j\xc3\xa4\xc3\xa4paloja tarvitaan yksi tai kaksi kappaletta, kauhaa taas j\xc3\xa4\xc3\xa4murskaan sek\xc3\xa4 useamman j\xc3\xa4\xc3\xa4palan ottamiseen kerralla.\n_START_SECTION_\nTarvikkeet\n_START_PARAGRAPH_\nTarvikkeilla baarimestarit toteuttavat osan alkuvalmisteluista, sekoittamisesta ja koristelemisesta.\n_START_SECTION_\nMitat\n_START_PARAGRAPH_\nMitat ovat t\xc3\xa4rke\xc3\xa4 osa drinkkien valmistuksessa. Yleisimmin k\xc3\xa4yt\xc3\xb6ss\xc3\xa4 olevat mitat ovat 2 cl ja 4 cl mitat, ja monesti n\xc3\xa4m\xc3\xa4 kaksi ovatkin yhdistetty yhteen mittakuppiin siten, ett\xc3\xa4 toinen puoli on 2 cl ja toinen puoli on 4 cl kokoinen. Suurempia mittoja, 8 cl ja 12 cl, k\xc3\xa4ytet\xc3\xa4\xc3\xa4n yleens\xc3\xa4 viinin annosteluun tai isojen drinkkien mikseri-juomia lis\xc3\xa4tt\xc3\xa4ess\xc3\xa4. Muiden mittojen mittaaminen tapahtuu yleens\xc3\xa4 joko silm\xc3\xa4m\xc3\xa4\xc3\xa4r\xc3\xa4isesti tai muita tarvikkeita apuna k\xc3\xa4ytt\xc3\xa4en (kuten ripaus on sama kuin baarilusikan pes\xc3\xa4 ja pident\xc3\xa4j\xc3\xa4 annostellaan hyvin usein automaattihanasta)._NEWLINE_Toinen k\xc3\xa4yt\xc3\xb6ss\xc3\xa4 oleva mitta on annosteleva kaatonokka, joka p\xc3\xa4\xc3\xa4st\xc3\xa4\xc3\xa4 kerrallaan pullosta 2 - 4 cl sis\xc3\xa4ll\xc3\xb6st\xc3\xa4, ja vaatii t\xc3\xa4m\xc3\xa4n j\xc3\xa4lkeen 'ilmauksen' (eli pullo tulee nostaa pystyyn) ennen uuden annoksen p\xc3\xa4\xc3\xa4st\xc3\xa4mist\xc3\xa4._NEWLINE_Oikeiden mittasuhteiden k\xc3\xa4ytt\xc3\xb6 on t\xc3\xa4rke\xc3\xa4\xc3\xa4 maun ja lains\xc3\xa4\xc3\xa4d\xc3\xa4nn\xc3\xb6llisten seikkojen vuoksi.\n_START_SECTION_\nSekoittajat\n_START_PARAGRAPH_\nSekoittajat hoitavat eri juomien sekoittamisen. Hyvin yleinen sekoittaja on baarilusikka, joka koostuu pienest\xc3\xa4 pes\xc3\xa4st\xc3\xa4 ja pitk\xc3\xa4st\xc3\xa4, kierretyst\xc3\xa4 varresta. Lis\xc3\xa4ksi sekoittajana voidaan k\xc3\xa4ytt\xc3\xa4\xc3\xa4 samppanjavispil\xc3\xa4\xc3\xa4 tai drinkkisekoittajaa.\n_START_SECTION_\nVeitset\n_START_PARAGRAPH_\nHyvin useasti drinkki koristellaan hedelm\xc3\xa4ll\xc3\xa4, ja t\xc3\xa4m\xc3\xa4n koristeen luomiseksi baarimestari tarvitsee veist\xc3\xa4. Yleens\xc3\xa4 k\xc3\xa4yt\xc3\xb6ss\xc3\xa4 ovat ter\xc3\xa4v\xc3\xa4 baariveitsi hedelmien paloittelua sek\xc3\xa4 muotoilua varten. Veitsi soveltuu my\xc3\xb6s moniin muihin asioihin.\n_START_SECTION_\nHedelm\xc3\xa4murskaimet\n_START_PARAGRAPH_\nJoskus juoma saattaa vaatia hedelm\xc3\xa4murskaa (kuten caipiroska). T\xc3\xa4t\xc3\xa4 varten on kehitetty hedelm\xc3\xa4nuija, joka survoo ja murskaa hedelm\xc3\xa4t helposti. Yleens\xc3\xa4 materiaalina on puu tai s\xc3\xa4hk\xc3\xb6k\xc3\xa4ytt\xc3\xb6isen murskaimen ollessa metalli."